รมว.-ไฮโซ ร่วมพิสูจน์ความฟิตร่างกาย
พระเจ้าหลานเธอ พระองค์เจ้าสิริวัณณวรีนารีรัตน์ ทรงเป็นองค์ประธานในพิธีเปิด การแข่งขันฟุตบอลมหากุศลนัดพิเศษ ระหว่าง ทีมฟุตบอลหญิงทีมชาติไทย ชุดใหญ่ ซึ่งนำทัพโดย นวลพรรณ ล่ำซำ ปะทะแข้งกับ ทีมวีไอพีรวมใจ เป็นการรวมทีมของเหล่าข้าราชการ ศิลปิน ดารา และเซเลบคนดัง อาทิ กอบกาญจน์ วัฒนวรางกูร รมว.การท่องเที่ยวและกีฬา, พล.ต.อ.อดุลย์ แสงสิงแก้ว รมว.การพัฒนาสังคมฯ, ฮาราลด์ ลิงค์, คุณหญิงปัทมา ลีสวัสดิ์ตระกูล, สมจิตร จงจอหอ ฯลฯ เมื่อสุดสัปดาห์ที่ผ่านมา (28 มี.ค.) ที่ผ่านมา ณ สนามกีฬากองทัพบก,งานนี้ พระองค์หญิงสิริวัณณวรี ทรงร่วมเตะลูกฟุตบอล เปิดการแข่งขันฟุตบอลมหากุศลนัดพิเศษ อีกทั้งยังได้ประทานแบบเสื้อเพื่อนำมาผลิตจำหน่าย นำรายได้มอบให้สถาบันมะเร็งแห่งชาติ โดยมี 2 แบบคือ เสื้อโปโล และเสื้อยืดคอกลม สีขาว ประดับด้วยโบชมพู พร้อมปักอักษร สร ตราสัญลักษณ์และสีประจำพระองค์บริเวณหน้าอก สำหรับผู้สนใจสั่งซื้อเสื้อรวมใจคอลเลกชั่นพิเศษเพื่อการกุศล เสื้อโปโล ราคา 400 บาท และเสื้อยืดคอกลม ราคา 300 บาท สั่งจองได้ที่สถาบันมะเร็งแห่งชาติ และศูนย์บริการลูกค้าเมืองไทยประกันภัย โทร.1484 ตั้งแต่วันนี้ถึง 10 เม.ย.
พระเจ้าหลานเธอ พระองค์เจ้าสิริวัณณวรีนารีรัตน์ ทรงเป็นองค์ประธานในพิธีเปิด การแข่งขันฟุตบอลมหากุศลนัดพิเศษ ระหว่าง ทีมฟุตบอลหญิงทีมชาติไทยชุดใหญ่
ฟุตบอล,มหากุศล,นัดพิเศษ,มฟุตบอลหญิงทีมชาติไทย,นวลพรรณ ล่ำซำ,กอบกาญจน์ วัฒนวรางกูร,อดุลย์ แสงสิงแก้ว,พระองค์หญิงสิริวัณณวรี,ทีมข่าวหน้าสตรี,ข่าว,ข่าวฉบับพิมพ์,ไทยรัฐออนไลน์